Hierdie eenvrouvertoning lei ons met deernis, humor en wysheid deur die lewe van die 81-jarige Magdaleen, op die dag waarop haar geliefde naaimasjien verkoop word. In haar ouetehuiskamer maak Magdaleen seker Miss Muffet, soos sy haar Bernina noem, is skoon en al die ekstra gare, naalde en voetjies is netjies gepak vir die vrou wat die masjien kom haal. Tussen die skoonmakery en pakkery deur dink sy terug aan vervloë dae: dae van kouse met nate, melk wat in glasbottels afgelewer word, ’n kinderlewe op die plaas.
Dís waar ek die Afrikaanse wêreld en die wêreld deur Afrikaans leer ken het, en lief geword het vir die Jan-kat taaltjie wat die wêreldgrote aangevat het. ŉ Taal so klein soos Dawid met ŉ hart so groot soos Goliat. Vir my kindergemoed amper soos De la Rey wat Lord Methuen se magte op ons plaas platgeloop het. Oupa – ŉ oorlewende van die Barberton Konsentrasiekamp ‒ het altyd gesê dis vir hom ŉ troos om te dink dat die laaste Engelse woord op ons plaas Tweebosch “Hensop” was. Afrikaans was vir hom en Ouma deel van die opstaan na die oorlog, deel van die “stok en die staf” van Totius se Psalm 23 wat hulle tydens boekevat onder die seringboom vertroos het. Later ‒ baie later met die afsterwe van my broer en susters ‒ was dit Totius se hartroerende pyngedigte oor sy kinders se dood wat mý vertroos het.
Daar was volop kos, liefde en Afrikaanse boeke en tydskrifte op ons plaas, danksy ouers wat opgeoffer het om vir hulle plaaskinders ŉ venster op die wêreld oop te maak. Die plaasboekerytjie se grense was oop en wyd, die liefde vir die taal en die boeke wat dit gedra het, is deur die buurplase gedeel. Ons Afrikaanse huis was nie bedompig nie, Ma het in oop taalvensters geglo. Genoeg vars taallug moes kon instroom om die koppe oop te maak. Sy het ook die Engelse wêreld geken en waardeer, en probeer om daardie gordyn vir ons oop te skuif, al het Oupa en Ouma daaroor gebrom. Tswana was die tweede taal op die plaas, die taal waardeur my maatjies moes moderniseer soos my pa geglo en in goeie Tswana verduidelik het.
Jesus vertel sy dissipels dat Hy hulle in die wêreld uitstuur om sy boodskap uit te dra. Eintlik het Jesus maar vir Hom ’n swak taakmag bymekaargemaak! Hulle slaap as Jesus hulle in Getsemane vra om saam met Hom te waak en te bid, hulle hardloop almal weg as die soldate Hom arresteer en Petrus wat hoog en laag gesweer het dat hy Hom nooit sou verlaat nie, verloën Jesus nie een nie, maar drie keer. Tog het Jesus hulle gebruik om die Goeie Nuus van sy koninkryk deur die hele destydse wêreld te versprei.
Net die Heilige Gees kan van bang mense kragtige getuies maak. Hy wil dit vanjaar vir jou ook doen. Jy hoef dus nie langer bang te wees om met ander oor jou geloof te praat nie. Jy het reeds die krag van die Heilige Gees ontvang, Hy woon self in jou as jy aan God behoort. Al wat jy behoort te doen, is om vanjaar daardie krag aan te wend in jou getuienistaak.
Heilige Gees, U weet hoe ek sukkel om te getuig. Ek maak nou aanspraak op u wonderwerkende krag – maak my vanjaar ’n kragtige getuie vir U. Amen.
Stoffel de Jager, die seun se prokureur, het bevestig dat die seun hulle afgedank het. Hulle gaan Donderdag wel in die hof verskyn om die saak aan die seun se nuwe regspan oor te dra. Dit kan veroorsaak dat die uitspraak onbepaald uitgestel word.
Sy arrogansie ken geen perke nie!! Vermetel! Hy wil nie tronk toe gaan nie, terwyl die drie mense wat hy vermoor het, vir ewig weg is. Waarom is sy voog so behep met hom? Hoop hy ‘n ander regspan sal die moordenaar kan loslieg sodat hy kan erf? Dis tyd dat hierdie voog ook “in die pad gesteek” word.
Hierdie is maar net nog ‘n bevestiging dat die afskaffing van die doodstraf ‘n fout was. Die mannetjie probeer die tronkstraf wat op hom wag, uitgestel te kry terwyl hy eintlik moes verwag het om die doodstraf te kry. Hy het waarskynlik klaar sy somme gemaak en weet dat hy na 8 jaar kan uitkom mits hy hom “goed gedra” in die tronk. Hy sal sy tienerhormone en vrees vir straf deur sy Pa voorhou as verskonings vir sy gedrag, hy sal “tot bekering” kom in die tronk en selfs ‘n graad verwerf. Daarna kom hy uit en begin op 25 ‘n nuwe lewe elders met sy erfgeld. Sy voog sal intussen na die boerdery omsien. So is dit in die hedendaagse opset. Die reg beskerm die regte van die oortreder baie beter as wat dit die regte van die slagoffer beskerm. En dit is tragies.
Terwyl die valbyl skynbaar as deel van die SAUK se sensuurbeleid oor RSG se gewilde program Kommentaar hang, maak moderne tegnologie dit moontlik om ’n plaasvervangende, en selfs verbeterde program, deur alternatiewe media na luisteraars landwyd te bring. Is dit nie wat Afrikaanssprekendes verdien nie – ’n aktualiteitsprogram wat sonder vrees politiek onverbonde kan wees?
Selfs die uwe was ’n ruk lank ’n gereelde paneellid. Van die nuut-beproefde paneellede was hoogs radiomatig, ander glad nie. In die proses is egter ook juwele van kennis raakgeboor wat ook as paneellede oorleef het, soos prof. Erwin Schwella.
Die hele tyd het baie luisteraars egter bly wonder wanneer die SAUK hierdie “eiland” gaan laat sink.
En al oorleef die program nou, gaan dit nou die toekoms met ’n hangende valbyl bo die kop in, en dan is dit geen ware aktualiteitsprogram meer nie.
Bestaan die tegnologie om so ’n soort program op ’n alternatiewe wyse na luisteraars landwyd te bring? Daar is immers landwyd Afrikaanse gemeenskapsradiostasies, en baie van hulle deel reeds programme, soos radiovervolgverhale wat deur Maroela Media beskikbaar gestel word. Nuusbulletins deur agentskappe wat volledige nuusbulletins voorsien, is ook algemeen.
Gemeenskapsradiostasies sal waarskynlik ook makliker advertensies vir die gleuwe kry, omdat plaaslike adverteerders steeds net hul eie omgewings kan teiken, gerugsteun deur ’n potensieel baie gewilde program.
Aanpassings is nodig. Terwyl dit lekker is om wandelende ensiklopedieë in die ateljee te hê wat hul ongelooflike kennis radiomatig oordra, sal ’n jonger generasie toetree wat met skootrekenaars of tablette in die ateljee sit en feite teen die spoed van witlig uit die kuberruim optower. Trouens, dit gebeur reeds gereeld op ’n program soos Sterre en planete (waar die deelnemers van oor die wêreld heen per Skype saamgesels).
Jy gradeer net jou dstv pakket af na die easyview teen R29/maand dan het jy steeds die audio kanaal met die radio stasies